Viral Video: मोबाइल की वजह से हादसे का शिकार हुए लोग, तो बन गया 'मोबाइली श्लोक', बॉलीवुड एक्टर ने ट्वीट किया वीडियो  
बॉलीवुड एक्टर ने शेयर किया फनी वीडियो
मोबाइल की वजह से लोग हुए हादसे का शिकार
सोशल मीडिया पर जमकर वायरल हो रहा है वीडियो
बॉलीवुड एक्टर अनुपम खेर (Anupam Kher) ने अपने ट्विटर हैंडल से एक वीडियो पोस्ट किया है. इस वीडियो में मोबाइल फोन चलाने की आदत से मजबूर लोगों के साथ हादसे होते नजर आ रहे हैं. इस फनी वीडियो में 'मोबाइली श्लोक' का भी वर्णन किया गया है, जो फोन की आदत से परेशान लोगों पर बिल्कुल सूट कर रहा है. अनुपम खेर (Anupam Kher Twitter) का ये ट्वीट सोशल मीडिया पर खूब वायरल हो रहा है, लोग इस पर अपनी प्रतिक्रिया भी दे रहे हैं. इस वीडियो में साफ देखा जा सकता है कि किस तरह फोन चलाते हुए कोई शख्स स्विमिंग पूल में गिर रहा है और महिला बस से टकरा जाती है. 
Here is a kind of #SanskritShlokas being recited on the visuals of various people suffering from mobile/cell malfunctioning syndrome. It is hilarious and there is a lesson also somewhere for all of us. I received this video as a forward. Enjoy.???????????????? pic.twitter.com/kcEKsrsqan

अनुपम खेर (Anupam Kher) ने इस फनी वीडियो को पोस्ट करते हुए कैप्शन भी काफी मजेदार लिखा. उन्होंने लिखा, 'यह एक तरह के संस्कृत श्लोक हैं, जो मोबाइल फोन की खराबी से पीड़ित व्यक्तियों के दृश्यों पर सुनाई दे रहे हैं. यह काफी मजेदार है और कहीं-ना-कहीं हम सभी के लिए एक सबक भी है.' अनुपम खेर के इस ट्वीट पर लोग खूब कमेंट कर रहे हैं.
बता दें कि अनुपम खेर (Anupam Kher) सोशल मीडिया पर काफी एक्टिव रहते हैं. अपनी फोटो और वीडियो साझा करने के साथ ही अनुपम खेर समसामयिक मुद्दों पर अपनी राय भी पेश करते हैं. कई बार तो उनके ट्वीट जमकर वायरल भी होते है. हाल ही में अनुपम खेर फिल्म 'वन डे (One Day)' में नजर आए थे. इस फिल्म में उनके साथ एक्ट्रेस ईशा गुप्ता भी मुख्य भूमिका में नजर आई थीं. इससे पहले अनुपम खेर ने भारत के पूर्व प्रधानमंत्री डॉक्टर मनमोहन सिंह के जीवन पर बनी फिल्म 'द एक्सिडेंटल प्राइम मिनिस्टर (The Accidental Prime Minister)' में भी मुख्य भूमिका अदा की थी.